Libris | Margin of Victory, niet bekend
Margin of Victory ebook: EPUB met Adobe-DRM
Reeks: New Trends and Ideas in American Politics
Margin of Victory auteur onbekend Algemeen | Victor Matfield se Wêreldbeker-blog
Waaroor gaan almal tog so tekere?!
‘n Mens sou sweer ons het êrens ‘n Bokkop verloor soos wat die koerante in Suid-Afrika aangaan oor Saterdag se uitstappie teen die ouens van Tonga. Dit was close en alles, maar ons was nooit buite beheer nie, was ons? In elk geval nie gedurende die tweede helfte nie.
Ek moet erken dat die beginspan nie juis gelyk het na ‘n Springboktrop wat later uit die Gouebeker gaan vreet nie, maar julle moet onthou dat twee dinge op die dag teen ons getel het. Eerstens is dit moeilik om die ouens opge-charge te kry vir ‘n wedstryd teen Tonga, en tweedens was dit die sg B-span wat uitgedraf het. Moeilik om dan wonderwerke te verwag. Sorry Bob…
Coach het reeds besluit die A-span sal Sondag die Yanks se sterte gaan knoop, so niemand hoef meer in vrees te lewe nie. Anyway, ons het behoorlik met Samoa en die Bleeksiele afgereken, so niemand kan sê die span voldoen nie aan die verwagtinge nie. Persoonlik dink ek ons is mooi op koers, en Saterdag was net ‘n reminder dat mens enigiets in hierdie toernooi moet verwag.
By the way – het enigiemand opgelet dat die Springbokke die eerste span was wat plek bespreek het in die kwarteindstryde? Ek dink dis ‘n goeie teken. Hieronder het ek vir julle ‘n samevatting van die verloop van sake tot dusver ingesit, met al die uitslae en goodies, sowel as die stand van sake in die onderskeie groepe.
Die Bleeksiele is in vir die game van hulle misrabele lewens komende Vrydag. Tonga het bloed geruik, en hulle gaan soos ‘n pak honger wolwe wees. Ek weet nie of die liewe Sir hulle uit daai gemors geskop gaan kry nie. Kan jy imagine die kampioene maak nie die volgende rondte nie?! Wat ‘n geween en ‘n gekners van tande – maar ook net op die Queen se Klip! In ons groep is Samoa die groot teleurstelling – iets soos Pamela Anderson in ‘n Voortrekker-rok…
In Groep B sal die verdomde Aussies en die steenkoolmyners gemaklik deurgaan, terwyl die All Blacks en die whisky-makers Groep C sal top. In Groep D is die chaos heerlik om te aanskou. Die volgende belangrike game is die Hane teen die manne van Georgia. Die Hane moet met ‘n lekker groot punteverskil wen, en vier drieë druk vir ‘n bonuspunt, om hulself in die run te hou vir eerste plek in die Groep. Daarna vat die Pumas en die Iere mekaar. Wen die Pumas, eindig hulle bo-aan die groep, en moet die Fransmanne hulle lywe begin vet smeer vir die All Blacks – in Cardiff! Nie iets wat die arme gashere aan gedink het voordat hierdie toernooi begin het nie…
Ek hoop en bid vir ‘n All Black/Frankryk – wedstryd! Wie ookal daar wen, sal die hele World Cup op sy kop keer. CHAOS! En soos Bakkies sê: dis beter om onder die radar te vlieg – veral wanneer die kakka die fên strike! Plumbers weet van kakka, so ek stem saam met hom.
Ander nuus is natuurlik die beweringe rondom KleinSwys se knibbel aan Sefa Vaka. Dalk het die outjie dit letterlik opgeneem toe Coach ons opgestuur het met die opdrag “gaan verskeur hulle”. Tyd sal leer wat die uitkoms van hierdie happie gaan wees, maar met ‘n moontlike straf van ses maande tot drie jaar, klink dit meer na ‘n gewapende roof op ‘n Kentucky, as net ‘n klein proe-slaggie aan ‘n opponent…
Coach het vanoggend gesê hy gaan voortaan persoonlik seker maak almal eet genoeg voor ‘n wedstryd, sodat die honger hulle nie weer oorval gedurende ‘n game nie. Bakkies reken (met ‘n moerse grynslag!) hyself sal dan nooit betyds by die game opdaag nie. Ek het voorgestel ons bedien ‘n vinger-ete gedurende halftyd in die kleedkamers. Bakkies het toe amptelik aansoek gedoen dat halftyd tot twintig minute verleng word… Plumbers darem…
Die rugbyraai vir die wedstryd teen die Yanks is oop! Kliek hier onder! Ek sal net nou die wenner van die vorige raai aankondig – Bakkies sukkel nog met die somme!
81 Kommentaar	| Algemeen	| Permalink
Fake Vic vra nederig omverskoning vir sy afwesigheid die laaste paar dae. Die geveg was bloedig, met tye amper mismoedig, maar die virus is oorwin…
Ja, jammer vir die doodse stilte, maar dis pragtig om te sien julle outjies en vroutjies het kop gehou en aangehou met die rugbyraai!
Coach was so bekommerd oor my, hy gaan staan en kies toe sommer vir KleinGys op heelagter! Praat van ingedagte! Dis nou nie asof ons reeds vir JP en Monty en KleinSwys het wat kan heelagter speel nie… Maar dit is onbedag en verkeerd van my om die wysneuse se besluite in twyfel te trek.
BobTong draf Saterdag voor, die blêddie Nataller is alweer op die bank en – berge bedek my! – ek ook! Ek dink tog ek is maar net daar omdat die Nataller niks behoorlik sonder my en Bakkies kan doen nie – vandaar Bakkies se teenwoordigheid in die beginspan. Duh! Jy kan nie twee slotte op die bank kies nie!
Ek is nogal opgewonde oor Wayne se insluiting op senter, met Wynand op sy buitekant. Bul-senters! Need I remind you dat ons vroeër vanjaar die Super 13 (+ Stormers) gewen het?! So vir al julle Natallers – sharrap! Ons man is beter as julle s’n!
Ek moet sê Tonga het my beïndruk met hulle (naelskraapse) oorwinning oor die Lima-clan. Kan jy nou meer! Hier rond giggel die mense vir coach se spankeuse vir Saterdag se wedstryd, en uit onkunde beweer hulle die Bok is in vir ‘n pakslae. Haha! Place your bets! Ons gaan daai outjies se sterte knoop! Het enige iemand opgelet wie en wat sit op die bank?! (Behalwe natuurlik ou Splinterboude…)
Tog jammer van die Samoane wat verloor het – dit gee die Bleekbene nou weer ‘n effense kans om die kwarteindstryde te haal, en ek het so uitgesien daarna om hulle te sien verkas terug na die Queen se Klip toe… Het julle geweet jy kan hier van Parys af ry tot op die Klip? As ek die “old farts” is, laat ek hulle terug hike omdat hulle so bollie is/was!
Ek sien die BlommeBokke doen glad nie te sleg in die Twenty20-reeks daar in goeie SA nie! Mooi man! Ek is egter oortuig daarvan dat ons twee sportsoorte beter af sal wees wanneer ons eendag ontslae raak van afstammelinge van die Titanic-kaptein. Hy was mos ook ‘n Smith… Ek hoop maar net hierdie huidige S’e jump eerste ship, en nie laaste nie…
En weereens het die Bleekbene sleg op hulle dinges gekry! Nogal in krieket! Tog interessant hoe “die vaders van die game” in hulle eie sportsoorte op hulle neuse moet kyk! Maar met ons gaan dit party dae nie veel beter nie… Altwee kapteins is semi-beseer, heeltemal-useless, maar speel moet hulle speel. Ek vermoed die Smith-clan het groot connections met die Mafia of die regering of iemand – dit maak net sin…
RUGBYRAAI: BOKKE vs TONGA
Hou aan tellings pos vir die rugbyraai! Kliek op die prentjie hieronder en laat waai met daai tellings. Die tellings wat reeds gepos is, sal ook hier verskyn. Groete tot volgende keer – die nurse reken ek moet myself nie ooreis nie…
5 Kommentaar	| Algemeen	| Permalink
Gatskop en Opskop
Die enigste verskil tussen Suid-Afrikaanse brandewyn en Franse brandewyn, is dat die babbelaskopseer duurder was om te verwerf!
NOU WAT Sê JULLE NOU???!!!
Het ons gat geskop, of het ons gat geskop?! Ek sal julle sê: ons het die sogenaamde champs se gatte vol ou Springbokskoene geskop! En ek sal verstaan as daar vandag ‘n kollektiewe babbelaswaas oor die hele Suid-Afrika hang!
Ek het met ‘n doel nie geblog voor gisteraand se wedstryd nie. Die fokus in ons kamp was net te intens, en niks en niemand mag daarmee interfere het nie. Maar nou het julle gesien hoekom – ons het die Kakies goed gas gegee!
Soos ek hier sit (êrens tussen “nog onder die prop” en ‘n kopseer wat ek nie aan rugby kan toeskryf nie) weergalm Olé Olé nog deur die hotelgange. In die strate, in die kroeë, oral… Olé Olé! Dis asof gisteraand die final was!
Iemand het hier opgemerk gisteraand se telling is die All Gold-telling. Skerp, Jo-Ann! 36! Groen tamatiesous! Om NUL te kry in ‘n rugbywedstryd is soos om uit te pass op jou huweliksnag – jy was daar maar jy het nie saamgespeel nie! Dis selfs slegter as ‘n mes by ‘n gun fight!
Die enigste ou in die Springbokgroep wat nie heeltemal indulge het in gisteraand se feesvieringe nie, is ou KleinSchalk. Sjym… Hy is nou nog naar oor sy skorsing. En nee – nie omdat hy vir twee wedstryde geskors is nie – omdat dit nie meer vier is nie! Die ou het na die eerste skorsing gegaan en vir hom een van hierdie Franse poegies gekoop om die Franse wynlande mee plat te ry en al die wynplase te besoek. Nou gaan hy net by die helfte van sy toerplan uitkom… Bakkies reken hy moes dalk maar ‘n poegie gehuur het, want die mark vir tweedehandse poegies is glo nie te waffers nie. Dit het KleinSchalk net verder depro gemaak…
Ek het ‘n voëltjie hoor fluit die Lima-clan gaan die Bleekbene probeer ore aansit. Hulle reken hulle kan die Poms se gatte skop en sodoende ‘n plekkie in die kwarteindstryde bespreek. Dit sal nou vir jou ‘n ding wees. Dalk moet Lima sy Petoors-duikslag op Sir JW probeer. So fragile soos wat die Sir deesdae is, behoort ou Brian sonder enige skade daarvan af te kom. Ek sal net voorstel hulle hou ‘n goeie neuro-chirurg op standby, in case hy die Sir se kop van sy lyf vervreem… Bakkies sê hy sal assisteer, want hy weet wat om te doen as k*k spat. Plumbers is sulke vuilbekke!
Coach het êrens laasnag gesê hy oorweeg om al ons spelers te rus vir die volgende wedstryd, en die support staff ‘n kans te gee om hulle Springbokbaadjies te verdien. Zola sal glo op skrumskakel uitdraf, Ozzie-Eddie sal op stut sak, ensovoorts. Hy sê ons is nou so ver voor in ons groep, dit lyk asof ons agter is. Die span sal blykbaar more aangekondig word – dis een van die IRB se reëls dat die afrigter nugter moet wees wanneer hy sy span aankondig. Ons hoop om teen daardie tyd iemand te hê wat aan die nugter-vereiste sal voldoen…
Baie geluk aan TINA! Sy is die wenner van R500-00 kontant! En dankie vir Wanda wat dit uitge-figure het – ek sou so bietjie sukkel, want dit het vir my gelyk Tina het ‘n telling van 333666 — 777 voorspel. Ouch… Dalk herstel my sig nog later vandag… Dan kan ek my Proheps begin soek…
12 Kommentaar	| Algemeen	| Permalink
Rugbyraai: SA v ENGELAND
Die nuwe rugbyraai is amptelik aan die gang. Kliek op die prentjie en los jou telling!
2 Kommentaar	| Algemeen	| Permalink
3 Things I know about rugby…
Daar is sekere dinge wat jy net nie doen op die rugbyveld nie…
Kyk, ek is nou al wat mens sal noem ‘n “ou hand” op die rugbyveld. “I’ve been around the block”, soos die bleekbene sê, en daar is drie dinge wat jy nie op die rugbyveld doen nie. Nommer een: jy soek nie skoor met Bakkies Botha nie. Dan is jou bollie geboek. Nommer twee: jy lag nie vir die All Blacks se haka nie, en jy draai nie jou rug daarop nie. Dit is amper erger as om vir Bakkies om te krap. Bakkies sê self hy’s soos ‘n verstopte drein: doodstil, totdat iemand die blokkasie verwyder, dan’s daar pêrre! Nommer drie: Jy draf nie op die veld en “point” jou opponent nie. Nooit nie. NOOIT! Dan soek jy nie bollie nie, jy tender vir kak. En jy gaan dit kry. So seker soos wat die ref ‘n fout gaan maak!
Ou Brian Lima het nou al in vyf Wêreldbeker-toernooie gespeel, so hy behoort te weet. Wat die arme ding besiel het om vir Petoors te “point” gaan my rugbyverstand te bowe. En daarvan het ek baie. Maar dit is seker maar omdat die ou weet hy is nie meer die verskrikking wat hy was toe hy destyds vir klein Hougaard des moers ge-tackle het nie. ‘n Mens moet onthou om jou reputasie in jou toksak te los voor jy opdraf – as jy dit op die veld bring gaan iemand jou liberty en daardie reputasie begrawe!
Ons vriend Lima het toe gisteraand weer droombeelde gesien van die Hougaard-episode, en vir Petoors probeer “lima”. Wat ‘n trein-smash! Die een oomblik sien ek die ou trek skouerhoogte deur die lug, oppad om Springbok te tref soos ‘n goedgemikte kanonskoot. Die volgende oomblik toe moet die Samoane vir hom verduidelik hy’s in Frankryk, en nee, daar’s net vyf vingers aan die hand wat hy sien, nie vyftien nie!
Laat dit nou maar vir jou ‘n les wees, Brian! Têkkel nou maar ‘n paar Rose poertesnêrdus, maar moet in hemelsnaam nie iemand point nie! Next time is die skade dalk permanent!
DIE NAWEEK SE WEDSTRYDE
Net so vinnig my indrukke van die wedstryde wat nou reeds plaasgevind het: Frankryk sal hulle sokkies moet optrek, anders maak hulle dalk nie die kwarteindstryde nie. Argentinië lyk goed, maar sal nie ‘n bedreiging wees vir die SANZAR lande nie. Kanada, die VSA en Namibië skitter soos sterre! Ai – ek sou nog ‘n opskudding soooo geniet het!
Engeland moet seker maak hulle kry genoeg “photo ops” met die trofee voor die eindstryd, want hulle gaan daai koppie nie gou weer sien nie! Die All Blacks en Wallabies het goed gelyk, maar glad nie onoorwinlik nie. En ons… Ons was goed genoeg. ‘n Hele paar foute daar op regtervleuel (nê JP…), maar ons sal werk maak daarvan. Tog jammer van ou Jean wat oppad is huistoe, maar gelukkig join ‘n Bloubul ons, so dit is nie heeltemal ‘n tragedie nie (inteendeel…!). Eerder Wayne as een of ander Nataller of Vrystater…
Ek het so vinnig deur die scores gegaan (en gesien ekself het damn naby aan die wentelling gekom…), en op hierdie stadium van die wedstryd lyk dit vir my HEIN is die gelukkige wenner van die R500-00 kontant. Nee maar geluk, man! Die uitslae sal bevestig word deur die blogkomitee, Platkop en Wimpie, en dan sal ons in verbinding tree met jou. Nogmaals geluk!
Die nuwe rugbyraai is nou amptelik oop vir Vrydag se wedstryd teen die Bleekbene, so julle kan julle tellings begin pos! Onthou – die wenner wen R500-00 in kontant! Laat waai met daai inskrywings!
122 Kommentaar	| Algemeen, Vandag se game	| Permalink